Scenariul prin care Donald Trump ar putea prelua puterea în SUA chiar dacă nu va câștiga alegerile prezidențiale (Politico)
Cu patru ani în urmă, un președinte în funcție respins de alegătorii americani a încercat să preia puterea pentru un al doilea mandat, stârnind confuzie, conflicte și, în ultimă instanță, violențe, scrie Politico. Acum, revenirea lui Donald Trump în politică a dat naștere unui sentiment de groază în rândul oficialilor și al instituțiilor care i-au stat în cale data trecută: Ar putea acest scenariu să se repete?